Surrey

Surrey [] on hallinnollinen, muodollinen ja historiallinen kreivikunta Kaakkois-Englannissa, Lontoon eteläpuolella. Hallinnolliseen kreivikuntaan kuuluu yksitoista hallintopiiriä ja sen keskuspaikkana toimii Reigaten kaupunki, jonne kreivikunnan valtuusto muutti Kingston upon Thamesista tammikuussa 2021. Vuoden 2021 väestönlaskennassa muodollisen kreivikunnan alueella oli noin  asukasta. Monet heistä käyvät Suur-Lontoon alueella töissä.

 Maantiede 
pienoiskuva|vasen|Näkymä Surreyn maaseudulle Leith Hillilta.
Surreyn pinta-ala on  neliökilometriä. Suurin leveys lännestä itään on 63 kilometriä ja pituus etelästä pohjoiseen 45 kilometriä. Kreivikunnan rajanaapureita ovat Berkshire luoteessa, Suur-Lontoo koillisessa, Kent idässä, East Sussex kaakossa, West Sussex etelässä ja Hampshire lännessä.

Muuten alavan Surreyn läpi kulkee kaksi kalkkikiviharjannetta lännestä itään Thamesjoen eteläpuolella: Niistä pohjoisempi North Downs saa alkunsa Farnhamin läheltä ja jatkuu kreivikunnan keskiosien poikki itään Doveriin asti. Vihreähiekasta muodostunut Greensand Ridge on etelämpänä, ja siellä sijaitsee kreivikunnan korkein kohta Leith Hill (294 m). Mole, Wey ja muut joet ovat puhkaisseet näihin harjanteisiin aukkoja.

Vaihtelevat pinnanmuodot tekevät Surreyn maisemasta monimuotoisen. Eri luontovyöhykkeiden väliin on kasvanut Lontoon esikaupunkialueita, jotka ovat suurkaupungista taloudellisesti riippuvaisia. Noin 415 neliökilometrin laajuinen Surrey Hillsin alue Etelä-Surreyssa on luokiteltu maisemallisesti arvokkaaksi.

Surrey sijaitsee Etelä-Englannissa, jonne kulkeutuu Manner-Euroopasta ajoittain mantereista ilmaa. Se voi tehdä säästä kylmän talvella ja kuuman ja kostean kesällä. Kreivikunta on myös kaukana Pohjois-Atlantin matalapaineiden kulkureiteiltä, minkä vuoksi siellä sataa suhteellisen vähän verrattuna Ison-Britannian länsi- ja pohjoisosiin. Kesällä voi esiintyä kuitenkin rajuja ukkosmyrskyjä.

 Hallinto 
pienoiskuva|vasen|Surreyn kreivikunnantalo Reigatessa.
Surreyn paikallishallinto on jaettu pääsääntöisesti kolmeen tasoon. Ylintä päätösvaltaa käyttää Reigatessa kokoontuva kreivikunnanvaltuusto, joka vastaa toiminta-alueellaan suurimmasta osasta asukkaiden lakisääteisistä palveluista, muun muassa opetuksesta, kirjastoista, sosiaalipalveluista ja tiettyjen julkisten alueiden kaavoituksesta. Sen alaisuudessa toimii yksitoista hallintopiiriä, jotka hoitavat loput palveluista, esimerkiksi jätekuljetukset ja asuntorakentamisen kaavoittamisen.

pienoiskuva|

+ Surreyn aluejakokk. = kreivikunta; hp. = hallintopiiri; kp. = kaupunkipiiri 1. taso 2. taso Tyyppi Väkiluku (2021) Pinta-ala (km²) Surrey(kk.)  Spelthorne  kp.     Runnymede  ”      Surrey Heath  ”      Woking  ”      Elmbridge  ”      Guildford  ”      Waverley  ”      Mole Valley  hp.      Epsom ja Ewell  kp.      Reigate ja Banstead  ”      Tandridge  hp.     

pienoiskuva|Surreyn kunnat.
Office for National Statisticsin mukaan Surreyssa oli joulukuussa 2023 yhteensä 87 kuntaa, joista useimmilla oli oma vaaleilla valittu kunnanvaltuustonsa. Kunnilla on paikallishallinnon ylempiin tasoihin nähden varsin vähän päätäntävaltaa: ne osallistuvat neuvoa-antavassa asemassa kaavoitukseen ja päättävät itsenäisesti muun muassa kuntien leikkipaikoista, hautausmaista ja yhteisötiloista. Kreivikuntaan kuuluu myös joitakin alueita (pääasiassa isoja kaupunkeja), joissa ei ole kunnallista itsehallintoa ja kaikki päätökset tehdään hallinnon ylemmillä tasoilla. Tällaisia alueita ovat muun muassa Guildford, Woking, Camberley, Epsom, Ewell ja Redhill.

Yhdistyneen kuningaskunnan hallitsija nimittää kaikkiin muodollisiin kreivikuntiin edustajikseen lordiluutnantin ja suurseriffin. Surreyn lordiluutnanttina on toiminut elokuusta 2015 lähtien Michael More-Molyneux. Lordiluutnantin tehtäviin kuuluu järjestää kuninkaallisten vierailuja kreivikuntaan, myöntää monarkin puolesta tiettyjä kunniamerkkejä, arvonimiä ja palkintoja ja toimia armeijan yhteyshenkilönä. Lordiluutantti jatkaa tehtävässä tavallisesti 75-vuotiaaksi asti, ja hän voi nimittää itselleen varaluutantin ja useita apulaisluutnantteja. Suurseriffi nimitetään yhdeksi vuodeksi kerrallaan, ja hänen päätehtäviään ovat ylioikeuden tuomareiden palveleminen näiden Surreyhyn suuntautuvilla työmatkoilla ja lordiluutnantin avustaminen kuninkaallisten vierailujen järjestämisessä. Lisäksi hän tukee ja edistää aktiivisesti eri oikeusistuinten, viranomaisten ja vapaaehtoisjärjestöjen toimintaa.

 Väestö 
Vuonna 2021 Surreyn muodollisessa kreivikunnassa oli noin  asukasta ja suurimpia asutuskeskuksia () olivat:

 Asutuskeskus Hallinnollinen alue Väkiluku (2021) Lähde Guildford  Guildford     Woking  Woking     West Molesey  Elmbridge     Camberley  Surrey Heath     Epsom  Epsom ja Ewell     New Haw, West Byfleet ja Sheerwater  Runnymede ja Woking     Redhill  Reigate ja Banstead     Egham  Runnymede     Ewell  Epsom ja Ewell     Tadworth ja Epsom Downs  Reigate ja Banstead     Horley  Reigate ja Banstead     Walton-on-Thames  Elmbridge    

 Tunnukset 
 Nimikkokukka 
Vuonna 2004 Surreyn nimikkokukaksi valittiin kevätesikko Plantlife International -järjestön pitämässä yleisöäänestyksessä.

 Populaarikulttuurissa 
Populaarikulttuurissa Surrey tunnetaan Harry Potterissa Harryn kotialueena. Tämä asuu lapsuutensa serkkunsa Dudleyn, tätinsä Petunian sekä Vernon-setänsä kanssa osoitteessa Likusteritie 4 (Privet Drive 4), Pikku Whinging.

 Lähteet 

 Aiheesta muualla 

*